
[bookmark: TextBodyBegin]Euroopa Parlament,
–	võttes arvesse Bioressursipõhise Ringmajandusega Euroopa Ühisettevõtte 2022. aasta lõplikku raamatupidamisaruannet,
–	võttes arvesse kontrollikoja aastaaruannet ELi ühisettevõtete eelarveaasta 2022 kohta koos ühisettevõtete vastustega[footnoteRef:1], [1:  	ELT C, C/2023/1025, 16.11.2023.] 

–	võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust[footnoteRef:2] 2022. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta, [2:  	ELT C, C/2023/112, 12.10.2023.] 

–	võttes arvesse nõukogu 22. veebruari 2024. aasta soovitust ühisettevõtte tegevusele heakskiidu andmise kohta 2022. aasta eelarve täitmisel (06182/2024 –C9‑0112/2024),
–	võttes arvesse Euroopa Liidu toimimise lepingu artiklit 319,
–	võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012)[footnoteRef:3], eriti selle artiklit 71, [3:  	ELT L 193, 30.7.2018, lk 1.] 

–	võttes arvesse nõukogu 19. novembri 2021. aasta määrust (EL) 2021/2085[footnoteRef:4], millega luuakse ühisettevõtted programmi „Euroopa horisont“ raames ning tunnistatakse kehtetuks määrused (EÜ) nr 219/2007, (EL) nr 557/2014, (EL) nr 558/2014, (EL) nr 559/2014, (EL) nr 560/2014, (EL) nr 561/2014 ja (EL) nr 642/2014, eriti selle artiklit 26, [4:  	ELT L 427, 30.11.2021, lk 17.] 

–	võttes arvesse komisjoni 13. märtsi 2019. aasta delegeeritud määrust (EL) 2019/887 Euroopa Parlamendi ja nõukogu määruse (EL, Euratom) 2018/1046 artiklis 71 osutatud avaliku ja erasektori partnerlusel põhinevate asutuste näidisfinantsmääruse kohta[footnoteRef:5], [5:  	ELT L 142, 29.5.2019, lk 16.] 

–	võttes arvesse kodukorra artiklit 100 ja V lisa,
–	võttes arvesse regionaalarengukomisjoni ning tööstuse, teadusuuringute ja energeetikakomisjoni arvamusi,
–	võttes arvesse eelarvekontrollikomisjoni raportit (A9-0088/2024),
1.	annab heakskiidu Bioressursipõhise Ringmajandusega Euroopa Ühisettevõtte tegevdirektori tegevusele ühisettevõtte 2022. aasta eelarve täitmisel;
2.	esitab oma tähelepanekud alltoodud resolutsioonis;
3.	teeb presidendile ülesandeks edastada käesolev otsus ja resolutsioon, mis on selle lahutamatu osa, bioressursipõhise ringmajandusega Euroopa ühisettevõtte tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).

2. Euroopa Parlamendi 11. aprilli 2024. aasta otsus Bioressursipõhise Ringmajandusega Euroopa Ühisettevõtte 2022. aasta raamatupidamiskontode sulgemise kohta (2023/2174(DEC))
Euroopa Parlament,
–	võttes arvesse Bioressursipõhise Ringmajandusega Euroopa Ühisettevõtte 2022. aasta lõplikku raamatupidamisaruannet,
–	võttes arvesse kontrollikoja aastaaruannet ELi ühisettevõtete eelarveaasta 2022 kohta koos ühisettevõtete vastustega[footnoteRef:6], [6:  	ELT C, C/2023/1025, 16.11.2023.] 

–	võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust[footnoteRef:7] 2022. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta, [7:  	ELT C, C/2023/112, 12.10.2023.] 

–	võttes arvesse nõukogu 22. veebruari 2024. aasta soovitust ühisettevõtte tegevusele heakskiidu andmise kohta 2022. aasta eelarve täitmisel (06182/2024 –C9‑0112/2024),
–	võttes arvesse Euroopa Liidu toimimise lepingu artiklit 319,
–	võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012)[footnoteRef:8], eriti selle artiklit 71, [8:  	ELT L 193, 30.7.2018, lk 1.] 

–	võttes arvesse nõukogu 19. novembri 2021. aasta määrust (EL) 2021/2085, millega luuakse ühisettevõtted programmi „Euroopa horisont“ raames ning tunnistatakse kehtetuks määrused (EÜ) nr 219/2007, (EL) nr 557/2014, (EL) nr 558/2014, (EL) nr 559/2014, (EL) nr 560/2014, (EL) nr 561/2014 ja (EL) nr 642/2014[footnoteRef:9], eriti selle artiklit 26, [9:  	ELT L 427, 30.11.2021, lk 17.] 

–	võttes arvesse komisjoni 13. märtsi 2019. aasta delegeeritud määrust (EL) 2019/887 Euroopa Parlamendi ja nõukogu määruse (EL, Euratom) 2018/1046 artiklis 71 osutatud avaliku ja erasektori partnerlusel põhinevate asutuste näidisfinantsmääruse kohta[footnoteRef:10], [10:  	ELT L 142, 29.5.2019, lk 16.] 

–	võttes arvesse kodukorra artiklit 100 ja V lisa,
–	võttes arvesse eelarvekontrollikomisjoni raportit (A9-0088/2024),
1.	annab heakskiidu Bioressursipõhise Ringmajandusega Euroopa Ühisettevõtte 2022. aasta raamatupidamiskontode sulgemisele;
2.	teeb presidendile ülesandeks edastada käesolev otsus bioressursipõhise ringmajandusega Euroopa ühisettevõtte tegevdirektorile, nõukogule, komisjonile ja kontrollikojale ning korraldada selle avaldamine Euroopa Liidu Teatajas (L-seerias).


3. Euroopa Parlamendi 11. aprilli 2024. aasta resolutsioon tähelepanekutega, mis on Bioressursipõhise Ringmajandusega Euroopa Ühisettevõtte 2022. aasta eelarve täitmisele heakskiidu andmist käsitleva otsuse lahutamatu osa (2023/2174(DEC))
Euroopa Parlament,
–	võttes arvesse oma otsust Bioressursipõhise Ringmajandusega Euroopa Ühisettevõtte 2022. aasta eelarve täitmisele heakskiidu andmise kohta,
–	võttes arvesse kodukorra artiklit 100 ja V lisa,
–	võttes arvesse regionaalarengukomisjoni ning tööstuse, teadusuuringute ja energeetikakomisjoni arvamusi,
–	võttes arvesse eelarvekontrollikomisjoni raportit (A9-0088/2024),
A.	arvestades, et Brüsselis asuv Bioressursipõhise Ringmajandusega Euroopa Ühisettevõte (edaspidi „ühisettevõte“) asutati programmi „Euroopa horisont“ raames 2021. aasta novembris ajavahemikuks kuni 31. detsember 2031[footnoteRef:11]; arvestades, et ühisettevõttega asendati programmi „Horisont 2020“ raames 2014. aasta mais ajavahemikuks kuni 31. detsember 2024 asutatud biotoorainel põhinevate tööstusharude ühisettevõte ning ta on selle õigusjärglane[footnoteRef:12]; [11:  	Nõukogu 19. novembri 2021. aasta määrus (EL) 2021/2085, millega luuakse ühisettevõtted programmi „Euroopa horisont“ raames ning tunnistatakse kehtetuks määrused (EÜ) nr 219/2007, (EL) nr 557/2014, (EL) nr 558/2014, (EL) nr 559/2014, (EL) nr 560/2014, (EL) nr 561/2014 ja (EL) nr 642/2014 (ELT L 427, 30.11.2021, lk 17).]  [12:  	Nõukogu 6. mai 2014. aasta määrus (EL) nr 560/2014 biotoorainel põhinevate tööstusharude ühisettevõtte asutamise kohta (ELT L 169, 7.6.2014, lk 130).] 

B.	arvestades, et ühisettevõte on avaliku ja erasektori partnerlus, mis keskendub teadusuuringutele ja innovatsioonile kestliku ja konkurentsivõimelise bioressursipõhise ringmajandusega tööstusharude sektoris; arvestades, et ühisettevõtte asutajaliikmed on Euroopa Liit, keda esindab komisjon, ning tööstusharu esindavad liikmed, keda esindab biotoorainel põhinevate tööstusharude konsortsium;
C.	arvestades, et läbipaistvuse suurendamiseks peaks ühisettevõte avaldama oma raamatupidamise aastaaruandes asjakohase teabe liikmete osamaksete kohta programmide tasandil; arvestades, et ühisettevõte peaks esitama iga programmi kohta, milles ta osaleb, liikmete kategooriate kaupa kuni aasta lõpuni kogu asjakohase teabe, sealhulgas vastava programmi jaoks seatud õigusnormidest tuleneva toetuse eesmärgid, saadud toetused ja juriidilised kohustused; arvestades, et ühisettevõte peaks jätkama läbipaistvuse parandamist;
Üldine taust
1.	märgib Euroopa kontrollikoja (edaspidi „kontrollikoda“) aruande põhjal ühisettevõtte eelarveaasta 2022 raamatupidamise aastaaruande kohta (edaspidi „kontrollikoja aruanne“)[footnoteRef:13], et raamatupidamise aastaaruanne annab kõigis olulistes aspektides õiglase pildi ühisettevõtte finantsolukorrast 31. detsembri 2022. aasta seisuga ning tehingute tulemustest, rahavoogudest ja netovara muutustest lõppenud aastal vastavalt ühisettevõtte finantsmäärusele ja komisjoni peaarvepidaja poolt vastu võetud raamatupidamiseeskirjadele; võtab kontrollikoja aruandest ühtlasi teadmiseks, et raamatupidamise aastaaruande aluseks olevad tehingud on kõigis olulistes aspektides seaduslikud ja korrektsed; [13:  	Euroopa Kontrollikoja aastaaruanne ELi ühisettevõtete eelarveaasta 2022 kohta (lk 96).] 

2.	väljendab heameelt ühisettevõtte rolli üle konkurentsivõimelise bioressursipõhise ringmajandusega tööstuse edendamisel liidus;
3.	märgib, et muudatused ühisettevõtte eelarve suuruses sõltuvad suuresti mitmeaastaste teadus- ja innovatsiooniprogrammide rakendusetapist, mida ühisettevõte parajasti rakendab;
4.	märgib, et 2022. aastal alustas ühisettevõte programmi „Euroopa horisont“ rakendamist ja sellest tulenevalt sisaldab 2022. aasta eelarve esimeste programmi „Euroopa horisont“ 2021. ja 2022. aastaks kavandatud projektikonkursside kulukohustuste eelarvet;
Eelarve haldamine ja finantsjuhtimine
5.	märgib ühisettevõtte 2022. aasta konsolideeritud tegevusaruande[footnoteRef:14] põhjal, et 2022. aasta eelarve oli kokku 264,2 miljonit eurot kulukohustuste assigneeringutena ja 80,3 miljonit eurot maksete assigneeringutena[footnoteRef:15]; märgib seoses eelarve täitmisega, et kulukohustuste assigneeringute puhul oli see 125 miljonit eurot (47 % täitmine)[footnoteRef:16] ja maksete assigneeringute puhul 52 miljonit eurot (65 % täitmine)[footnoteRef:17]; [14:  	2022. aasta konsolideeritud tegevusaruanne (lk 8).]  [15:  	Kogueelarve hõlmab tegevuseelarvet (mida kasutatakse valitud projektide rahastamiseks) ja halduseelarvet (kasutatakse programmibüroo tegevuse rahastamiseks).]  [16:  	1. jaotis – 2,9 miljonit eurot (63 % täitmine), 2. jaotis – 1,6 miljonit eurot (60 % täitmine), 2. jaotis – 120,5 miljonit eurot (48 % täitmine).]  [17:  	1. jaotis – 2,8 miljonit eurot (55 % täitmine), 2. jaotis – 1,9 miljonit eurot (68 % täitmine), 3. jaotis – 47,4 miljonit eurot (65 % täitmine).] 

6.	märgib, et juhatus võttis ühisettevõtte 2022. aasta eelarve vastu kahes etapis – 16. detsembril 2021 võeti vastu biotoorainel põhinevate tööstusharude ühisettevõtte varasema osa eelarve kulukohustuste assigneeringutena kogusummas 6 miljonit eurot ja maksete assigneeringutena kogusummas 85,6 miljonit eurot[footnoteRef:18]; [18:  	2022. aasta konsolideeritud tegevusaruanne (lk 77).] 

7.	märgib lisaks, et ühisettevõtte volitusel ei allkirjastatud ühtegi toetust ja et biotoorainel põhinevate tööstusharude ühisettevõtte volituse alusel allkirjastati 142 toetust koguväärtuses 822 miljonit eurot;
8.	märgib, et 31. mail 2022 tehti eelarvemuudatus, millega lisatakse ühisettevõtte 2022. aasta (uus) eelarve, mis sisaldab kulukohustuste assigneeringuid summas 254,9 miljonit eurot ja maksete assigneeringuid summas 1,7 miljonit eurot: märgib, et muudatusettepanek sisaldas ka biotoorainel põhinevate tööstusharude ühisettevõtte tegevuskulude maksete assigneeringute taasaktiveerimise vähendamist 11,2 miljoni euro võrra, mida selles etapis peeti vajaduste seisukohast ülejäägiks (seega oli kulukohustuste assigneeringute eelarvemuudatus kokku -9,6 miljonit eurot (miinus));
9.	märgib, et 28. novembril 2022 nähti veel ühe eelarvemuudatusega ette 1 miljon eurot maksete assigneeringutena ühisettevõtte eksperthindajatele jaotise 3 raames[footnoteRef:19] ning selleks, et kajastada raamatupidamistasandil lähenemisviisi, mida Euroopa Komisjon kasutas konkursikutsetes eksperthindajate maksete assigneeringute käsitlemisel; [19:  	3. jaotis. Tegevuskulud (ühisettevõttele nõukogu asutamismääruse kohaselt määratud tegevuste ja ülesannete rakendamiseks).] 

10.	märgib, et biotoorainel põhinevate tööstusharude ühisettevõtte esialgne eelarve sisaldas suhteliselt suurt kasutamata eelarveülejääki eelmistest aastatest (2019, 2020 ja 2021): halduspoolel 1,1 miljonit eurot kulukohustuste assigneeringutena ja 1,6 miljonit eurot maksete assigneeringutena ning tegevuste poolel 40 miljonit eurot maksete assigneeringutena;
11.	märgib, et need taasaktiveeritud assigneeringud kasutati ära kooskõlas ühisettevõtte finantseeskirjade artikli 6 lõikega 5 ning aasta lõpuks kasutati halduslike kulukohustuste assigneeringute poolel ära 69 %, halduslike maksete assigneeringute poolel 88 % ja tegevuskulude maksete assigneeringute poolel 100 %; märgib, et halduseelarve väiksema täitmise peamine põhjus on see, et 2. jaotise[footnoteRef:20] teatiste eelarveridadel hoiti suur hulk assigneeringuid kuni aasta lõpuni kättesaadavana, et sõlmida leping 2023. aastal toimuva sidusrühmade foorumi ürituse jaoks; [20:  	2. jaotis. Halduskulud (hõlmab üldisi taristu- ja jooksvaid kulusid, nagu hoonete rentimine, IT-kulud, kontorimööbel ja -seadmed, sidevahendid ja koosolekud ning muud erinevad halduskulud).] 

12.	märgib siiski, et ühisettevõtte sõnul ei olnud seda võimalik korraldada ning leping allkirjastati lõpuks 2023. aasta jaanuari keskel ning assigneeringud aktiveeriti uuesti 2023. ja 2024. aasta eelarvetes;
13.	märgib, et 2022. aasta lõpus moodustasid biotoorainel põhinevate tööstusharude ühisettevõtte kasutamata assigneeringute koguülejäägist halduslike kulukohustuste assigneeringud 1,1 miljonit eurot, halduslike maksete assigneeringud 1,5 miljonit eurot ning tegevuskulude maksete assigneeringud 25,2 miljonit eurot;
14.	märgib, et ühisettevõtte poolel ei olnud assigneeringuid märkimisväärselt uuesti kasutusele võetud, kuna 2021. aasta eelseks perioodiks ei olnud eelarvet taotletud; märgib siiski, et algselt ühisettevõtte jaoks komisjoni poolt ette nähtud eelarve (sealhulgas 2021. aasta konkursikutse, mida ei toimunud) võttis teadusuuringute ja innovatsiooni peadirektoraat kasutusele, mistõttu ühisettevõte pidi oma 2022. aasta haldus- ja tegevuseelarves endale võtma talle nii 2021. kui ka 2022. aastaks ette nähtud kulukohustuste assigneeringud ja maksete assigneeringud;
15.	märgib lisaks, et halduse poolel seatakse biotoorainel põhinevate tööstusharude ühisettevõtte pärandeelarve täitmine prioriteediks kuni 2024. aasta lõpuni, kuna 2022. aastal ei täidetud ühisettevõtte halduseelarvet peaaegu üldse; märgib, et see vähendab eelarve üldist täitmist, kuid realistlikuks võrdluseks esitatakse ka biotoorainel põhinevate tööstusharude ühisettevõte täitmismäärad (ainult halduseelarve);
16.	võtab kontrollikoja aruande põhjal teadmiseks, et ühisettevõtte 2022. aasta raamatupidamise aastaaruandes erinevad liikmekategooriate (liidu ja erasektori liikmed) kohta kajastatud osamaksude summad üksteisest märkimisväärselt; mõistab, et selle põhjuseks on asjaolu, et liidu rahaline toetus kinnitatakse ja kajastatakse, kui see on ühisettevõttele makstud projekti rakendamise alguses, kuid liikmete mitterahaline sissemakse kajastatakse alles pärast projekti rakendamiseks tehtud ja deklareeritud kulude kinnitamist;
17.	kutsub ühisettevõtet üles tegelema ühelt poolt rahalise toetuse arvestatud summa ning teiselt poolt mitterahaliste sissemaksete vahega, andes teavet ühisettevõtte liikmete juriidiliste kohustuste kohta aasta lõpu seisuga (allkirjastatud toetuslepingud ja lepingud); tunneb heameelt ühisettevõtte võetud kohustuse üle käsitleda seda küsimust järgmise aasta raamatupidamise aastaaruandes;
18.	märgib, et erasektorist pärit liikmete kinnitatud mitterahaline toetus põhitegevuseks oli endiselt väike (65,9 miljonit eurot), sest ühisettevõte kinnitab need sissemaksed alles programmi „Horisont 2020“ projektide lõppmaksete tegemisel ja raamatupidamisaruande kinnitamisel;
19.	märgib murega, et programmi „Horisont 2020“ puhul ei saavuta erasektorist pärit liikmed programmi rakendamise lõpus oma põhitegevuse toetamise soovituslikku eesmärki;
20.	võtab teadmiseks ühisettevõtte jaoks programmi rakendamisega seotud riskid, mis seonduvad sellega, kui erasektorist pärit osaliste minimaalse panuse eesmärke programmi „Horisont 2020“ lõpuks ei saavutata;
21.	märgib, et seoses ühisettevõtte saavutustega programmis „Horisont 2020“ oli ühisettevõte 2022. aasta lõpus programmi „Horisont 2020“ raames sõlmitud toetuslepingute jaoks täielikult sidunud liidu maksimaalse tegevustoetuse 815,8 miljonit eurot; märgib lisaks, et sellest kulukohustustega seotud summast umbes 94 miljonit eurot (11,5 %) tuleb lähiaastatel välja maksta veel lõpetamata projektide eest;
22.	märgib veel, et erasektorist pärit liikmed olid võtnud endale 2022. aasta lõpus juriidilise kohustuse anda ühisettevõtte põhitegevusele mitterahalist toetust summas 258,4 miljonit eurot, mis moodustab 54 % ühisettevõtte vastuvõetud iga-aastastes tööprogrammides seatud soovituslikust eesmärgist (475,3 miljonit eurot); märgib, et sellest kulukohustustega seotud summast oli ühisettevõte 2022. aasta lõpus maksnud 154,7 miljonit eurot (ehk 32,5 % eesmärgist);
23.	märgib lisaks, et 2022. aastal pidi ühisettevõte tühistama ligikaudu 8,2 miljoni euro väärtuses allkirjastatud projekte programmi „Horisont 2020“ juhtprojekti ettenägematu lõpetamise ja mitme muu projekti peatamise tõttu ning kuna kõik programmi „Horisont 2020“ projektikonkursid lõpetati 2020. aasta lõpus, ei saavuta ühisettevõte programmiperioodi lõpuks erasektorist pärit liikmete poolt ühisettevõtte põhitegevusse antava toetuse soovituslikku eesmärki;
24.	väljendab heameelt asjaolu üle, et ühisettevõte teatas, et ta saavutas oma programmi „Horisont 2020“ projektikonkursside tegevuseesmärgid; märgib, et kontrollikoda leiab siiski, et selline erasektorist pärit liikmete toetuse märkimisväärne vähendamine ohustab ühisettevõtte programmi „Horisont 2020“ üldist täitmist;
25.	märgib, et selleks et tagada ühisettevõtte asutamismääruses erasektorist pärit liikmete üldise 2,730 miljardi euro suuruse toetuse eesmärgi saavutamine programmiperioodi lõpuks, suurendas ühisettevõte oma eesmärki suurendada erasektorist pärit liikmete poolt lisategevustele tehtavaid mitterahalisi sissemakseid 2,2355 miljardi euroni; märgib, et 2022. aasta lõpus teatasid erasektorist pärit liikmed, et lisategevustesse tehtud mitterahalise toetuse kogusumma on 1,7979 miljardit eurot ehk 73,8 % uuest eesmärgist, kuid 658 miljoni euro ehk 37 % puhul teatatud summast ei olnud sertifitseerimisprotsess lõpule viidud;
26.	väljendab heameelt asjaolu üle, et selleks et vähendada ühisettevõtte riski, et programmi lõpuks ei saavutata uut eesmärki anda mitterahalist toetust lisategevustele, tegi biotoorainel põhinevate tööstusharude konsortsium 2022. aasta novembris ühisettevõtte juhatusele ettepaneku kiita heaks erasektorist pärit liikmete täiendavad investeeringud lisategevustele summas 416 miljonit eurot 2023. aastal.
27.	märgib murega, et kontrollikoda on seisukohal, et programmi „Horisont 2020“ 2022. aasta eelarvemaksete tegemine halvenes; tunnistab, et see oli tingitud asjaolust, et toetusesaajate kulud ja rakendamisprobleemid suurenesid;
28.	märgib, et programmi „Horisont 2020“ tegevuste jaoks ei saanud ühisettevõte uusi kulukohustuste assigneeringuid, kuna ta oli oma viimase projektikonkursi lõpule viinud 2020. aasta lõpuks; märgib, et tegevuskulude maksete assigneeringute täitmise määr langes 65 %-le (2021: 85 %), mis ühisettevõtte sõnul oli tingitud toetusesaajate probleemidest, mis tekkisid COVID-19 kriisi ja Ukraina sõjast tingitud kasvavate kulude ja rakendusprobleemide tõttu, mistõttu tuli enamiku programmi „Horisont 2020“ projektide kestust pikendada ning lõppmaksed lükati edasi 2023. aastasse;
29.	nõustub kontrollikojaga, et ühisettevõte peaks koostama eelmise mitmeaastase finantsraamistiku alusel heaks kiidetud projektide rakendamise lõpuleviimiseks ajakava;
30.	nõustub kontrollikojaga, et selleks et tagada erasektorist pärit liikmete toetuse eesmärkide saavutamine 2021.–2027. aasta mitmeaastases finantsraamistikus, peaks ühisettevõte strateegilise rakenduskava alusel igal aastal jälgima erasektori liikmete individuaalseid toetusi;
31.	märgib, et 2022. aastal täitis ühisettevõte programmi „Euroopa horisont“ raames aasta alguses käivitatud esimese olulise projektikonkursi (120 miljonit eurot) raames ainult 47 % oma kulukohustuste eelarvest;
32.	märgib, et 2022. aastal tegid komisjon ja erasektorist pärit liikmed ühisettevõtte halduskulude katmiseks rahalisi sissemakseid ainult 0,8 miljoni euro ulatuses; märgib, et ühisettevõte ei taotlenud rahalist toetust programmi „Euroopa horisont“ tegevuste jaoks, kuna ta peaks programmi „Euroopa horisont“ raames 2022. aastal algatatud esimese projektikonkursi lõpetama alles 2023. aasta esimesel poolel;
33.	märgib, et 2022. aasta lõpus oli ühisettevõtte palgamaksete eelarve (1. jaotis) täitmise määr madal (55 %) ja et ühisettevõtte sõnul oli see tingitud 2022. aastal äsja tööle võetud töötajate töölepingute hilinenud algusest;
Hanked ja personal
34.	märgib, et 2022. aastal jätkas ühisettevõte Euroopa Komisjoni tasandil olemasolevate raamlepingute maksimaalset ärakasutamist; märgib, et kui need lepingud ei olnud ühisettevõttele kättesaadavad või need olid lõppenud, oli vaja algatada spetsiaalsed hankemenetlused, millest enamik hõlmasid väikese hinnaga lepinguid[footnoteRef:21]; [21:  	Mitmed lepingud sõlmiti hinnaga vähem kui 15 000 eurot.] 

35.	märgib, et ühisettevõte sõlmis teiste ühisettevõtetega ühiselt hallatava raamlepingu raames ka erilepinguid, nimelt ühiste IT-teenuste kohta; märgib lisaks, et kogu 2022. aasta jooksul kasutas ühisettevõte komisjoniga kehtivaid teenusetasemeleppeid;
36.	võtab iga-aastase konsolideeritud tegevusaruande põhjal teadmiseks, et 2022. aasta oli biotoorainel põhinevate tööstusharude ühisettevõttelt Bioressursipõhise Ringmajandusega Euroopa Ühisettevõttele ülemineku aasta; märgib, et 2022. aasta lõpuks oli ühisettevõtte programmibüroo koosseisus 26 töötajat (2021. aastal 22), mis tähendab, et uue mandaadi kohaselt on ametikohtade loetelu[footnoteRef:22] peaaegu täies mahus täidetud; väljendab heameelt asjaolu üle, et ühisettevõtte uute volituste alusel on sellega ühinenud kaheksa uut kolleegi; [22:  	Ametikohtade loetelu kohaselt on organisatsiooni täies koosseisus 29 inimest, mille ühisettevõte peaks saavutama 2024. aasta alguses pärast uue tegevdirektori ametisse nimetamist.] 

37.	märgib, et 2022. aastal kinnitas ühisettevõte soolise tasakaalu juhtivatel ametikohtadel, kus naised on esindatud 50 % ulatuses;
38.	märgib, et ühisettevõtte töötajad haldasid mitme mitmeaastase finantsraamistiku programmi raames samaaegselt üha rohkem käimasolevaid projekte; juhib tähelepanu asjaolule, et see võib nõrgestada ühisettevõtte sisekontrolli tulemuslikkust ja rahaliste vahendite haldamist ning aeglustada uute programmide rakendamist;
Juhtimis- ja kontrollisüsteemid
39.	märgib kontrollikoja tähelepanekute põhjal haldus- ja kontrollisüsteemide kohta, et programmide „Horisont 2020“ ja „Euroopa horisont“ kulude puhul vastutab järelauditite eest komisjoni teadusuuringute ja innovatsiooni peadirektoraadi ühine audititalitus;
40.	märgib, et programmi „Horisont 2020“ kulude (tasaarvestused ja lõppmaksed) kohta teatas ühisettevõte, et esinduslik veamäär on 1,9 % ja allesjäänud veamäär 1,2 %;
41.	märgib, et programmi „Euroopa horisont“ ei ole veel järelauditeeritud, sest esimesed vahemaksed tehakse eeldatavasti alles 2024. aastal;
42.	märgib, et ühisettevõtte maksete kontrollimehhanismide hindamiseks auditeeris kontrollikoda programmi „Horisont 2020“ raames 2022. aastal lõplike toetusesaajate tasandil tehtud maksete juhuvalimit[footnoteRef:23]; märgib, et ühel juhul leidis ja kvantifitseeris kontrollikoda tõsise vea, mis tulenes enamdeklareeritud personalikuludest, sest toetusesaaja muutis eelarveaasta jooksul tunnitasu arvutamise meetodit ning lisas deklareeritud kulude hulka rahastamiskõlbmatud pensionikulud ja lisatasud; [23:  	Toetusesaajate juures kontrollitud toetustega seotud maksetehingute puhul on kvantifitseeritavate vigade aruandluskünnis 1 % auditeeritud kuludest.] 

43.	peab kiiduväärseks, et ühisettevõte töötas välja järelauditi riskipõhise käsitlusviisi, mille eesmärk on vähendada selle veamäära, kasutades paremini suunatud valimit, et tuvastada kõige veaohtlikumad abisaajad ja seega tugevdada järelauditite korrastavat mõju. see on oluline positiivne muutus järelauditi käsitlusviisis, kuna komisjoni sisekontrolliraamistik programmi „Euroopa horisont“ toetuste puhul ei võimalda luua ühisettevõttepõhiseid representatiivseid valimeid ja sellest tulenevalt arvutada ühisettevõtete jaoks representatiivseid ja jääkveamäärasid;
44.	märgib, et kontrollikoda leidis, et hästi välja töötatud riskipõhist järelauditite käsitlusviisi kasutavate ühisettevõtete puhul oli kõige riskantsemate toetusesaajate süstemaatilise tuvastamise ja auditeerimise tulemusel allesjäänud veamäär madalam kui seda käsitlusviisi mittekasutavate ühisettevõtete puhul;
Eelmise aasta kommentaaride põhjal võetud meetmed
45.	märgib, et ühisettevõtte iga-aastastes eriaruannetes esitatud tähelepanekud ei ole tegelikult kontrollikoja „ajastatud soovitused“; märgib, et kontrollikoda võtab nende tähelepanekute suhtes igal aastal järelmeetmeid, hinnates nende staatust kui „avatud“ või „suletud“;
46.	märgib, et kontrollikoda esitas kolm tähelepanekut (2020/2021), millest kaks on endiselt avatud ja on seotud ühisettevõtte tööstuse ja erasektori liikmete panusega;
[bookmark: TextBodyEnd]47.	märgib, et ühisettevõte tunnistab erasektorist pärit liikmete vähest mitterahalist panust oma põhitegevusse ning leiab, et see olukord on osaliselt seletatav ühisettevõtte osalemiskutsete avatusega, kus ka biotoorainel põhinevate tööstusharude konsortsiumi[footnoteRef:24] mitteliikmed võivad taotleda biotoorainel põhineva tööstuse toetusi ilma kohustuseta toetada ühisettevõtte algatust mitterahalise toetusega; mõistab, et biotoorainel põhinevate tööstusharude konsortsiumi edukate taotlejate arv vähenes viimase kolme konkursikutse jooksul miinimumini, mis põhjustas mitterahaliste toetuste olulise vähenemise. [24:  	https://ebn.eu/about-ebn/] 

